ПРОЕКТ
НАРЕДБА

№ ………………….2024 г.


за
общите условия за провеждане на конкурсите за предоставяне на средства от Националния фонд „Култура”, за допустимост на разходите, за оценка на проектите и за тяхното изпълнение




Раздел I
Общи положения

Чл. 1. С наредбата се определят общите условия за провеждане на конкурсите за предоставяне на средства от Националния фонд „Култура", наричан по-натакьк „фондът“, за допустимост на разходите, за оценка на проектите и за тяхното изпълнение.

Чл. 2. По реда на тази наредба фондът, финансово подпомага проекти, научноизследователска дейност в областга на културата и други, съгласно чл. 32 от Закона за закрила и развитие на културата, след провеждане на конкурси.

Чл. 3. (1) Изпълнителният директор изготвя индикативната годишна програма за конкурсите на фонда в срок до 1 юни на предходната година и я публикува на интернет страница на фонда и Портала за обществени консултации. Срокът за предложения и становища е 30 дни.
(2) Управителният съвет на фонда с решения приема или внася изменения в изготвените и предложени от изпълнителния директор:
1.видове програми, по които фондът финансира проекти за съответната година, методика и критерии за оценка на проектите по чл. 27, ал. 1, т.1 от 33РК;
2.индикативна годишна програма за конкурсите на фонда за съответната година, не по-късно от 31 юли на предходната година;
3.решения за пренасочване на неусвоени средства по проведените конкурси,
(3) В случай на приемане на решение на управителния съвет на фонда, с коего съществено се изменя индикативната работна програма за конкурсите на фонда, тя се публикува отново на интернет страница на фонда и на Портала за обществени консултации.
(4) Индикативната годишна програма за конкурсите на фонда включва информация [image: ]за всеки конкурс:
1.тематична област на културата;
2.общ размер на предвидените финансови средства;
3.допустими кандидати;
4.минимален и максимален размер на финансовата помощ за конкретен проект, както и процент на съфинансиране, когато е приложимо;
5.приложим режим на държавна помощ;
6.график за обявяване на конкурса.
(4) Изпълнителният директор публикува приетите програми, методика и критерии по ал. 2, т. 1 и приетата индикативна годишна програма за конкурсите на фонда по ал. 2, т. 2 на интернет страница на фонда.

Раздел П[image: ]
Обявяване на конкурса

Чл. 4. (1) Въз основа на решението по чл. 3, ал. 2, изпълнителният директор на фонда [image: ]издава заповед за обявяване на конкурса. Със заповедта се одобрява и документация за провеждане на конкурса, съдържаща:
1. покана към кандидатите за участие в конкурса;
2.условията за кандидатстване и условията за изпълнение на одобрените проекти; 
3.методиката за оценка и класиране на проектите по чл. 27, ал. 1, т. 1 от ЗЗРК, включително минимално допустима оценка за качество на предложенията;
4. образци на документите за кандидатстване.
(2)В случаите, предвидени в законодателството относно държавните помощи, условията на конкурса се съгласуват предварително с министьра на финансите за съответствие с приложимите правила за държавните помощи.
(3) Експерти от фонда създават в електронната система по чл. 9 формулярите, необходими за подаване на проектно предложение, във връзка с одобрените условия за кандидатстване.

Чл. 5. (1) Конкурсът по чл. 4, ал. 1 се обявява от изпълнителния директор на интернет страницата на фонда и в информационната система за онлайн кандидатстване на фонда. Обявата съдържа всички данни от заповедта по чл. 4, ал. 1 и критериите за оценка на проектите.

Чл. 6. След обявяване на конкурс, документи в часта, определяща условията за кандидатстване, може да се изменят само:
1.при промени в българското законодателство или в политиката на национално ниво, които налагат привеждане на документите в съответствие с тях;
2.за увеличаване на финансовия ресурс;
3. при техническа грешка.

Чл. 7. (1) След обявяване на конкурса на интернет страницата на фонда, кандидат за участие в конкурса може да иска разяснения по условията за кандидатстване в срок до 21 дни преди изтичането на срока за кандидатстване.
(2) Разясненията се дават по отношение на условията за кандидатстване и не съдържат становище относно качеството на предложението.
(3) Разясненията се утвърждават от изпълнителния директор.
(4) След утвърждаването, общият списък с въпроси и разяснения по процедурата се публикува на интернет страницата не по-късно от 14 дни, преди изтичането на срока за [image: ]кандидатстване.
(5) Общият списък с въпроси и разясненията, дадени по тях, се актуализира периодично, при постьпване на въпроси и след утвърждаването му.



Раздел Ш
Условия за кандидатстване

Чл. 8. (1) За получаване на средства от фонда могат меже могат да кандидатстват всички културни организации, както и културни дейци, които отговарят на обявените условия за съответния конкурс.
(2) За получаване на средства от фонда не могат да кандидатстват:
1.лица и организации, санкционирани по реда на чл. 37 от Закона за закрила и развитие на културата и/или Условията за кандидатстване по съответната процедура за срок от две години от налагане на санкцията;
2.лица и организации, при които член на управителен или контролен орган, както и временно изпълняващ такава длъжност, включително прокурист или търговски пълномощник, е свързано лице по смисъла на § 1, т. 9 от Допълнителните разпоредби на Закона за противодействие на корупцията с изпълнителния директор на фонда. За обстоятелството се подава декларация заедно с формуляра по чл. 4, ал. 2;
3.лица и организации, които не са представили отчет в срока по договора за предоставяне на средства от фонда или с които се води съдебен спор по изпълнението на договор, финансиран от фонда;
4.проекти, които не са одобрени на предишни конкурси, организиран от фонда на основанията,  предвидени в чл. 15, ал. 2, като това не включва проекти, които не са одобрени поради недостиг на средствата, посочени в заповедта за [image: ]съответния конкурс;
5.лица и организации, дарители на фонда;
6.служители на фонда;
7.членове на експертната комисия само за конкурси, за които са определени да участват в съответните комисии по реда на тази наредба;
8.лица и организации с два сключени договора за предоставяне на средства от фонда през същата календарна година;
9.юридически лица, които са в несъстоятелност или се намират в производство по несъстоятелност, или в процедура по ликвидация.

Чл. 9. (1) Фондът създава и поддържа информационната система за кандидатстване по реда на тази наредба, като осигурява достъп до нея чрез интернет страницата си.
(2) Кандидатстването се осъществява в сроковете, посочени в заповедта, по чл. 4, ал. 1.
(3) Кандидатите попълват формуляр за участие в конкурса чрез информационната система по ал. 1, като прилагат всички образци на документите за кандидатстване и всички изискуеми документи. Когато към формуляра се прилагат документи на чужд език, те се представят заедно с превод на български език, освен ако условията на конкурса предвиждат друго.
[image: ](4)Българските юридическите лица посочват единен идентификационен код. Чуждестранните юридически лица представят легализиран превод на документа, издаден от компетентен орган в държавата на тяхното учредяване, установяващ съществуването на чуждестранното лице, името на лицата, които го представляват според регистър или [image: ]аналогичен на него начин за регистрация, в който е вписан начина на представляване и че те имат право да осъществяват дейност в сферата на културата.
(5)Фондът няма право да изисква документи, до които има достьп по служебен път или чрез публичен регистър или могат да бъдат осигурени чрез пряк и безплатен достъп до националните бази данни на държавите-членки на Европейския съюз.
(6)При подаването на формуляра по чл. 4, ал. 3, кандидатите представят:
1.декларация, че кандидатстващият проект не е подкрепен за същите дейности с финансови средства по реда на чл. 14, ал. 2, т, 1 от Закона за закрила и развитие на културата (ЗЗРК) или на друго основание, от друг финансиращ орган или организация;
2.декларация относно отрицателните предпоставки по чл. 8, ал. 2, т. 1 и 2;
3. при проекти, кандидатстващи за финансова подкрепа на стойност над 20 000 лв. - декларация или друго доказателство за собствен финансов принос в размер на 20 процента от общия бюджет на проекта по друг ред, извън исканото финансиране от фонда. Собственият финансов принос не може да представлява финансиране от публичен финансиращ орган или организация;
4. при проекти, кандидатстващи за финансова подкрепа на стойност под 20 000 лв. с предвиден по-висок от тази сума общ бюджет - декларация или друг документ за осигуряване на сумата извън исканата подкрепа.

Раздел IV
Провеждане на конкурса

Чл. 10. (1) При провеждане на конкурс по чл. 4, ал. 1 се извършва:
1.оценяване на всеки проект, което включва:
а) оценка на административното съответствие и допустимост, подадено в определения срок;
б) експертна и финансова оценка на допуснатите по буква „а“ предложения.
2.класиране на всеки проект, чиято оценка е по-голяма или равна на минимално допустимата по съгласно документите по чл. 4, ал. 1, в низходящ ред на получените точки;
3.изготвяне на доклад, който съдържа информация относно всички етапи на оценителен процес, съгласно т. 1 и 2.
(2) Всеки кандидат може да оттегли своя проект във всеки един етап на оценителния [image: ]процес по ал. чрез писмено заявление, подадено по електронен път или чрез деловодството на фонда, като в този случай оценителната комисия не разглежда оттегления проект. Оттеглянето на проект се записва в оценителния доклад и служебно му се поставят оценки „0”.
(3) Срокът за подаване на проекти може да се удължава:
1.при изменение на образците на конкурсната документация по чл. 4, ал. 1, т. 4, след обявяване на конкурса;
2.когато в срок до три дни, преди изтичането на срока за подаване на формуляра по чл. 4, ал. 3 няма постьпили предложения или всички постъпили предложения са оттеглени;
3. когато общият размер на заявените средства за финансиране по подадените в рамките на срока на конкурсната процедура проекти е по-малък от обявения със заповедта за конкурса общ бюджет на финансовите средства;
4. при установено непланирано прекъсване във функционирането на информационната система в предходните до три дена или в деня, в който изтича срокът за подаване на формуляра по чл. 4, ал. 3.

Чл. 11. Изпълнителният директор назначава техническа комисия, която да извърши проверка за административното съответствие и допустимост на проектите. В състава ѝ задължитемно участва един служител на фонда и един експерт с юридическо образование. Комисията се назначава най-късно до 7 дни от изтичането на крайния срок за подаване на проекти.
Чл. 12. (1) Изпълнителният директор назначава със заповед оценителна комисия, която да разгледа подадените формуляри и документи към тях и да извърши оценяване и класиране на подадените проекти.
(2) Комисията по ал. 1 е съставена от:
1.председател;
2.секретар (секретари) без право на глас;
3.необходимия брой членове, които са не по-малко от двама;
4. резервни членове, които са не по-малко от двама.[image: ]
(3) Секретарят на оценителната комисия е представител на фонда.
(4) Председателят на оценителната комисия ръководи организационно и методически работата ѝ, координира процеса на оценка и осигурява безпристрастност на процеса.
          (5) Секретарят подпомага председателя в дейността му, изпълнява всички административни дейности, свързани с оценителния процес и отговаря за техническата обезпеченост на дейността на комисията.

Чл. 13. Председателят и членове на оценителната комисия са творци и експерти в съответното културно направление, включени в списъците на оценителите за съответната област на културата по чл. 26.
[image: ]
Чл. 14. (1) Членовете на техническата комисия и председателят, секретарят и членовете на оценителната комисия получават възнаграждение, определено в заповедта за назначаване на комисията по чл. 8 и 9.
(2) Лицата по ал. 1 са длъжни:
1. да изпълняват задълженията си добросъвестно, обективно и безпристрастно;
2. да пазят в тайна обстоятелствата, които са узнали във връзка със своята работа в комисията, като не предоставят на трети лица и не разгласяват по друг начин информация за кандидатите и за разглежданите проекти, за работата по подготовка на решенията, за изказаните становища и мнения на други членове на комисията, изразени в процеса на обсъждане на проектите.
(3) Лицата по ал. 1 не могат:
1.да са в конфликт на интереси по смисъла на чл. 70 от Закона за противодействие на корупцията с някой от кандидатите или партньорите в процедурата за предоставяне на средства;
2.да имат частен интерес по смисъла на Закона за противодействие на корупцията от предоставянето на средства по конкурса;
3.да са свързани лица по смисъла на § 1, т. 9 от Допълнителните разпоредби на Закона за противодействие на корупцията с кандидат или партньор в конкурса.
(4) Лицата по ал. 1 попълват декларация за спазване на изискванията по ал. 2 и за съответствие с изискванията по ал. 3, незабавно след като получат достъп до подадените формуляри.
(5) При възникване на някое от обстоятелствата по ал. 3 в хода на оценителния процес съответното лице по ал. 1 незабавно информира писмено за това изпълнителния директор и се отстранява от оценителния процес.
(6) При възникване на някое от обстоятелствата по ал. З или при настъпване на други обективни причини, поради които член на комисията по чл. 8 и 9 не може да изпълнява задълженията си, той се замества от резервен член. Когато заместването с резервен член не е възможно, се изменя заповедта за назначаване на комисията, като се определя нов член на комисията на мястото на отсъстващия.
(7) При възникване на някое от обстоятелствата по ал. З или при настъпване на други обективни причини, поради които председателят или секретарят не могат да изпълнява задълженията си, се заменят с друго лице, коего притежава необходимата квалификация и професионална компетентност за изпълнение на задачите и отговаря на изискванията по ал. З, еъетве-ню се изменя заповедта за назначаване на комисията.
(8) В случаите по ал. 6 и 7 новоопределените лица подписват незабавно декларация за спазване на изискванията по ал. 2 и за съответствие с изискванията по ал. З, а мотивите за промяната се отразяват в оценителния доклад.
[image: ]
Чл. 15. Оценяването и класирането на предложенията се извършва до един месец от назначаването на комисията по чл. 8, освен ако по изключение в заповедите за назначаването на комисиите по чл. 8 и чл. 9 не е посочен по-дълъг срок, който не може да бъде по-дълъг от три месеца.

Чл. 16. (1) Оценката на административното съответствие и допустимостга се извършва от членовете на техническата комисия.
(2) Минималното съдържание на проверката за административно съответствие и допустимост включва следните критерии:
1.отговарят ли кандидатите на изискванията, посочени в заповедта чл, 5, ал. 1, [image: ]налице ли са отрицателните предпоставки за допустимост и условията на конкурса.
2.представени ли са всички документи, съгласно конкурсните условия и съответстват ли представените документи на задължителните образци, включително на декларациите за наличие или липса на обстоятелства, съгласно условията на конкурса; проверката не обхваща документи, представени по преценка на кандидата.
(3) Проверката за административното съответствие и допустимост за всеки формуляр, съответно проект, се документира чрез попълване на електронна форма. В случаите на административно несъответствие и недопустимост във формата се посочват мотиви.
(4) Когато при извършване на проверката по ал. 2, т. 2 се констатира липса на документ, кандидатът се уведомява по електронен път за представяне на липсващия документ в срок от 5 работни дни от получаване на уведомлението. Документи, свързани с обосноваване на разходи по проекта, не се изискват допълнително, а представените такива не подлежат на разглеждане. За липсващ документ се смята и такъв, който е трудно четим или нечетим.

Чл. 17. (1) Експертната и финансова оценка се извършва само на проекти, които са допуснати след оценка за административно съответствие и допустимост. Оценката се извършва в съответствие с обявените условия на конкурса, съобразно основните критерии по ал. 2 и по методика, определена в документите съгласно чл. 4, ал. 1, т. 3. В документите се определя минимално допустима оценка за качество на проектите.
(2) Основните критерии за оценка са свързани със съответствието на проекта на условията на съответния конкурс.
(3) Председателят на оценителната комисия разпределя проектите между членовете на оценителната комисия в съответствие с професионалната им компетентност.
(4) Решенията на оценителната комисия се приемат с мнозинство от повече от половината от всички членове с право на глас.
            (5) Оценката по ал. 1 се извършва най-малко от двама членове на комисията независимо един от друг, окончателната оценка е средноаритметично между получените оценки.
(6) За финансиране се одобряват в низходящ ред на получените точки проекти, чиято оценка е по-голяма или равна на минимално допустимата оценка по ал. 1, до изчерпване на общия размер на финансовите средства, посочени в обявата за съответния конкурс.
(7) При оценка на проектите, оценителната комисия извършва проверка за съответствие с правилата за допустимите държавни/минимални помощи, ако е приложимо.
(8) В случай че при оценката на конкретно предложение се установи, че със средствата, за които се кандидатства, ще бъде надхвърлен прагът на допустимите държавни или минимални помощи, оценителната комисия намалява служебно размера на средствата, предоставяни от фонда, до максимално допустимия размер.
(9) Оценителната комисия може да извършва корекции в бюджета и/или размера на финансирането на предложение, в случай че при оценката се установи:
1. несъответствие между предвидените дейности и видовете заложени разходи;
2. нереалистични и необосновани разходи;
3. дублиране на разходи;
4. несъответствие с правилата за държавните или минималните помощи;
5. наличие на недопустими дейности или разходи;
6. неспазване на заложените в документите по чл. 4, ал. 1 правила или ограничения по отношение на заложени процентни съотношения/прагове на разходите.
(10) Корекциите по ал. 9 не могат да водят до невъзможност за изпълнение на целите на проекта или на дейностите по изпълнението му и в тези случаи проектьт не се одобрява за финансиране.
(11) Кандидатьт се уведомява за извършените корекции по ал. 8 и 9 със съобщаването на резултата по чл. 19.

Чл. 18. (1) Работата на оценителната комисия приключва с доклад за дейността й от председателя. Към него се прилага електронна форма, която съдържа:
1. предложените за финансиране проекти, подредени в последователност според дадената им оценка в низходящ ред и размера на финансирането със средства от фонда;
2. проекти, които не са предложени за финансиране поради недостиг на средства, подредени в последователност според дадената им оценка в низходящ ред в продължение на реда по т. 1;
3. проекти, които не отговарят на условията за административно съответствие и допустимост;
4. неодобрени за финансиране проекти;
5. мотивите за решенията на комисията по т. 1, 2, 3 и 4.
(2) Докладът се предава на изпълнителния директор и Управителния съвет по електронен път.

Чл. 19. В 7-дневен срок от получаването на оценителния доклад с приложените към него документи Управителният съвет:
1.одобрява доклада или
2.връща доклада за провеждане на оценяването и класирането от етапа, в който са допуснати нарушения, когато те са отстраними, и определя разумен срок за отстраняването им или
3.не одобрява доклада, когато в процедурата са допуснати съществени нарушения, които не могат да бъдат отстранени.

Чл. 20. Резултатите от конкурса се обявяват на интернет страницата Национален фонд „Култура” и се съобщават по електронен път на кандидатите чрез информационната система за кандидатстване.
Раздел V
Сключване на договори за предоставяне на средства от фонда. Изпълнение и отчитане на договори. 

Чл. 21. (1) В 7-дневен срок от одобряването на оценителния доклад, изпълнителният директор издава заповед за предоставяне на финансови средства по предложените за финансиране проекти, съгласно одобрения доклад по чл. 19, т. 1.
(2) При неусвоен финансов ресурс по конкурсната процедура средствата се предоставят за проекти от списъка по чл. 18, ал.1, т. 2 по реда на тяхното класиране до изчерпване на средствата. За преразпределянето на средствата по предходното изречение изпълнителният директор издава заповед. 

Чл.22. (1) Условията за финансово подпомагане, целесъобразното разходване на предоставените финансови средства от фонда и тяхното отчитане се уреждат със сключване на договор за предоставяне на средства от фонда при условията на чл. 4, ал. 1.
(2) Договоры по ал. 1 се сключва от изпълнителния директор на фонда в двуседмичен срок от съобщаването на резултатите от конкурса.
[image: ](3) Одобреният проект на кандидата е неразделна част от сключения договор за предоставяне на средства от фонда.
(4) При отказ или неявяване на одобрен кандидат за сключване на договор в срока по ал. 2, средствата се преразпределят на кандидатите по чл. 18, ал. 1, т. 2, одобрени по реда на чл. 19, по реда на тяхната последователност до изчерпване на средствата.

Чл. 23. Изпълнението и отчитането на проекти се осъществя съгласно указание, утвърдено от Изпълнителния директор за изпълнение на договори за предоставяне на средства от фонда за финансиране от бенефициенти.

Чл. 24. (1) Фондът може да извършва авансово, междинно и окончателно плащане по всеки един договор, при условията, определени в документите по чл. 4, ал. 1, т. 2, както следва:
1.авансово плащане може да се извърши еднократно в размер до 70 % от договореното финансиране по сключения договор за предоставяне на средства от фонда с бенефициент.
2.междинно плащане може да се извърши еднократно при представяне от страна на бенефициента и последващо одобряване от страна на фонда на междинен съдържателен и финансов отчет по реда на чл. 21, ал. 2, като размерът на междинните плащания не може да превишава 80 % от договореното финансиране по сключения договор за предоставяне на средства от фонда с бенефициента.
3.окончателно плащане се извършва след представяне от страна на бенефициента и последващо одобряване от страна на фонда на окончателен съдържателен и финансов отчет. Размерьт на окончателното плащане не може да бъде по-малък от 20% от одобрения размер на подпомагането от фонда.

Чл. 25. (1) Бенефициентите, получили средства по реда на тази наредба, са длъжни да спазват условията и изискванията, произтичащи от договора за предоставяне на средства от фонда, да изпълнят съответния проект в съответствие с одобреното проектно предложение при спазване на принципите за добро финансово управление (икономичност, ефикасност и ефективност на разходваните средства).
(2) За отчитане разходването на предоставените им средства се изготвя и представя съдържателен и финансов отчет в съответствие с договора за предоставяне на средства от фонда и в съответствие с изискванията на Закона за счетоводство, указанието по чл. 23 и приложимото законодателство.
(3) Получател на средства от фонда е длъжен да възстанови на фонда всички недължимо платени, надплатени суми, неправомерно получени или неправомерно усвоени средства, заедно със законната лихва.

Раздел VI
Условия и ред за съставяне на списъци на оценителите
[image: ]
Чл. 26. (1) Администрацията на фонда води списъци на оценители за включване в експертните комисии по чл. 10. Списъците се водят за всяка от съответните области на културата.
(2) Лицата по ал. 1 трябва да притежават диплома за висше образование с образователно-квалификационна степен „бакалавър” или „магистър” и най-малко 5 години опит в професионална област на културата, свързана с конкретния конкурс, и високо ниво на компютърни умения с оглед работата в електронна среда.

Чл. 27. (1) За набиране на оценители се публикува обява на електронната страница на съдържа информация за конкретните изисквания, на които трябва да отговарят кандидатите. Към обявата се прилага образци на всички необходими документи, които кандидатите са длъжни да попълнят.
(2) Включването на експертите в списъците по чл. 26 се извършва след оценка за съответствие на всеки кандидат с изискванията за квалификация и опит.

Чл. 28. (1) Кандидатите за включване в списъците на оценителите подават пред изпълнителния директор заявление на хартиен носител или по електронен път, придружено от следните документи:
1.диплома за висше образование с образователно-квалификационна степен
„бакалавър” или „магистър”;
2.подробна професионална автобиография и официални документи, доказващи най-малко 5 години професионален опит;
3. допълнителни документи като заверено копие от сертификат, свидетелство, удостоверение, лиценз и т.н., издадени от висше училище, професионална организация или учреждение по силата на закон, с които документи се удостоверява наличието на съответната квалификация или правоспособност, включително за владеене на[image: ] компютърни умения.
(2) От кандидатите, завършили висши учебни заведения в чужбина се изисква да представят удостоверение за признаване на висшето образование по съответния ред в Република България.

Чл. 29. В заявленията по чл. 28 се вписват:
1. трите имена на експерта, електронна поща и телефон за връзка;
2. данни за образование и специалност;
3. продълржителнот на професионалния опит;
4. квалификация във връзка с притежавани компютърин умения.

Чл. 30. Списъците на оценителите и последващи в тях изменения се утвърждават по предложение, обективирано с протокол, подписан от всички членове на комисия в състав двама експерти на фонда.

Чл. 31.  (1) Лице, включено в списък на оценителите, може да бъде отписано: 
1. по негово искане;
2. ако настъпият обстоятелства, изключващи съответствието с чл. 26, ал. 2;
3. при констатиране на рарушения на работата и/или при неизпълнени на служебните му задължения като оценител съгласно чл. 14, ал. 2 - 8.
4. при поставянето му под запрещение или смър;
5. при трайна невыможност да изпълнява задълженията си на оценител повече от една година;
6.когато безпричинно отказва да му бъде выложена работа;
7.при освобождаване на оценител от възложената задача, поради несвоевременно изготвяне на оценка или забавянето ѝ.
(2) Отписването се извършва сьс заповед на изпълнителния директор, след решение [image: ]на комисията по чл. 27, ал. 2, при наличие на едно или повече от основанията по ал. 1.


Преходни и заключителни разпоредби

§ 1. Наредба № Н-5 от 27 юни 2007 г. за условията и реда за провеждане на конкурси за предоставяне на средства от Национален фонд „Култура” (Обн. ДВ. бр. 55 от 2007г., изм. и доп. ДВ. бр.92 от 2012 г., ДВ. бр. 40 от 2014 г., ДВ. бр. 41 от 2015 г., ДВ. бр. 5 от 2017г., ДВ. бр. 50 и  бр. 72 от 2018 г., ДВ. бр. 79 от 2020 г., ДВ. бр. 79 и бр. 94 от 2021 г., ДВ. бр. 27 и бр. 9З от 2022 г.) издадена от министъра на културата, се отменя.

§ 2. (1) Обявени през 2024 г. и неприключили конкурси до влизането в сила на тази наредба се довършват досегашния ред.
(2) Оценителите, включените във водения съобразно Правилата за организацията на работата на Управителния съвет на Национален фонд „Култура” и устройството и дейността на Национален фонд „Култура”, препоръчителен Списък на оценителите към Национален фонд „Култура” се включват в списъците по чл. 26.

[bookmark: _GoBack]§ 3. Тази наредба се издава на основание чл. 32а, ал. 1 от Закона за закрила и развитие на културата, след съгласуване с министъра на финансите.

§ 4. Министьрът на културата дава указания по прилагането на наредбата.

§ 5. Наредбата влиза в сила от датата на обнародването й в „Държавен вестник“.

